Arnoldas Piročkinas

Arnoldas Piročkinas (1931 m. vasario 25 d. Pašventyje, Jurbarko valsčiuje – 2020 m. rugsėjo 15 d. Vilniuje) – Lietuvos kalbininkas.

Biografija 
1955 m. baigė Vilniaus universitetą, po to kurį laiką dirbo lietuvių kalbos mokytoju. 1963–1993 m. dėstė Vilniaus universitete. 1971–1972 m. stažavo Čekijoje (daugiausia Brno universitete). 1987 m. suteiktas hab. mokslų daktaro laipsnis, 1991 m. – profesoriaus laipsnis.

Urna su palaikais palaidota Jurbarko evangelikų liuteronų kapinėse 2020 m. rugsėjo 18 d.

Veikla 
Arnoldas Piročkinas paskelbė straipsnių apie dabartinės lietuvių literatūrinės kalbos sujungiamuosius sakinius, apie kalbos kultūrą, knygų apie bendrinės kalbos kilmę, skyrė daug dėmesio Jono Jablonskio asmenybei. Tyrinėjo Čekijos archyvuose esančią lituanistinę medžiagą, vertė iš čekų kalbos, sudarė lietuvių-čekų, lietuvių-lenkų kalbų žodynus.

Bibliografija 
 Monografijos
 Prie bendrinės kalbos ištakų (2 d., 1977 m.),
 J. Jablonskis – bendrinės kalbos puoselėtojas (1978 m.)
 Jonas Jablonskis (1980 m.),
 Mokslas senajame Vilniaus universitete (su A. Šidlausku, 1984 m.),
 Jono Jablonskio laiškai (1985 m.),
 Devyneri Adomo Mickevičiaus metai (1995 m.)
 Lietuvių kalbos savitumas: lietuvių kalbos gretinimas su giminingomis kalbomis (2016 m.),
 Pedagoginės, metodinės priemonės
 Priduriamosios konstrukcijos dabartinėje lietuvių literatūrinėje kalboje (1969 m.),
 J. Jablonskio seminaras (1970 m.),
 Čekų kalba (1973 m.)
 Atpasakojimai IV–VIII klasei (su Z. Alauniene, 1977 m.),
 Administracinės kalbos kultūra (1990 m.),
 Jaunajam lituanistui: mokslinio darbo metodikos pradmenys (1990 m.),
 Lietuvių kalbos pamokos (1992 m.),
 Mokomės lietuvių kalbos: aukštesniojo kurso vadovėlis (1995 m.),
 Apybraižos
 Jono Jablonskio leksiniai taisymai (1970 m.),
 Jono Jablonskio gramatiniai taisymai (1976 m.),
 Jono Jablonskio kalbos taisymai (1986 m.),
Sudarytos knygos
 Straipsniai ir laiškai (1991 m., apie J. Jablonskį),
 Jurbarkas: istorijos puslapiai (1996 m.),
Žodynai
 Lietuvių–lenkų ir lenkų–lietuvių žodynas (2001 m.),
 Čekų–lietuvių, lietuvių–čekų žodynas (2004 m.).

Apdovanojimai 
 LTSR valstybinė premija 1979 m. (už knygą J. Jablonskis – bendrinės kalbos puoselėtojas)

Šaltiniai 

Lietuvos kalbininkai
LTSR valstybinės premijos laureatai